Μάριο Κάσερες

Ο **Μάριο Αντόνιο Κάσερες Γκόμεζ** (ισπανικά:**Mario Antonio Cáceres Gómez**) γεννήθηκε στις 17 Μαρτίου 1981 και είναι χιλιανός βετεράνος ποδοσφαιριστής, ο οποίος αγωνίζονταν ως επιθετικός. Σήμερα ασκεί το επάγγελμα του προπονητή ποδοσφαίρου.

## Καριέρα
Γεννημένος στο Σαντιάγκο, ο Κάσερες ξεκίνησε να παίζει ποδόσφαιρο στις ακαδημίες της μεγαλύτερης ομάδας της χώρας, της Κόλο-Κόλο. Πραγματοποίησε το ντεμπούτο του με την πρώτη ομάδα του συλλόγου το 1998, και ακολούθως παραχωρήθηκε δανεικός  διαδοχικά σε Ντεπορτίβο Νιουμπλένσε και Έβερτον Ντε Βίνια Ντελ Μαρ.

Μετά το Παγκόσμιο Κύπελλο Κ-20 που διεξήχθη στην Αργεντινή, υπέγραψε συμβόλαιο συνεργασίας, μαζί με τον συμπατριώτη του **Rodrigo Tello** στην Σπόρτιγκ Λισαβόνας, η οποία όμως δεν ενεργοποίησε τελικά τον όρο για την απόκτησή του μετά από την προκαθορισμένη δοκιμαστική περίοδο.. Στη Σπόρτιγκ αγωνίστηκε μόνο μια φορά με την πρώτη ομάδα ενώ πέρασε το μεγαλύτερο μέρος του χρόνου του αγωνιζόμενος στην Σπόρτινγκ Λισαβόνας Β.

Στην αρχή της σεζόν του 2004, μετακόμισε στην **C.D. Universidad de Concepción**, ενώ την επόμενη σεζόν έβγαζε το μεροκάματό του στην Liga MX ως παίκτης της μεξικανικής **Lobos de la BUAP**.

Τον Ιούλιο του 2005, αποκτήθηκε από τον Άρη Θεσσαλονίκης. . Με τους «κίτρινους» αγωνίστηκε στο πρωτάθλημα της Β’ Εθνικής και κέρδισε την άνοδο για την Σούπερ Λίγκα. 

Κατέγραψε συνολικά 24 συμμετοχές (21 στη Β΄ Εθνική και 3 γκολ , μια συμμετοχή κι ένα γκολ για το θεσμό του Κυπέλλου Ελλάδας ενώ παράλληλα αγωνίστηκε και στις 2 αναμετρήσεις κόντρα στην Ρόμα του Φραντσέσκο Τότι για το Κύπελλο ΟΥΕΦΑ).

Το 2006 επέστρεψε στην Κόλο-Κόλο με την οποία κατέκτησε το πρωτάθλημα Χιλής και έφτασε μέχρι τον τελικό του Κόπα Σουνταμερικάνα. 

Το καλοκαίρι του 2006 επανήλθε στην Ελλάδα και αγωνίστηκε για λογαριασμό του Π.Α.Σ. Γιάννινα στη Β’ Εθνική, έχοντας ως προπονητή τον Νίκο Αναστόπουλο με τον οποίο είχαν ξανασυνεργαστεί και στο Άρη.

Στη συνέχεια στην αγωνίστηκε για  λίγο στην **Unión Española** και ακολούθως για μια διετία (2008-2010) με τα χρώματα της ελβετικής Ζανκτ Γκάλεν.

Επέστρεψε ξανά στη Χιλή και αγωνίστηκε διαδοχικά στην **San Luis de Quillota**, Άουδαξ Ιταλιάνο και Έβερτον Ντε Βίνια Ντελ Μαρ, η οποία τον παραχώρησε ως δανεικό στην **Deportes Temuco**  με τη φανέλα της οποίας ολοκλήρωσε την καριέρα του ως επαγγελματίας ποδοσφαιριστής.

## Εθνικές ομάδες
Ο Κάσερες διετέλεσε μέλος της Εθνική Χιλής Κ-20 με την οποία έλαβε μέρος τόσο  πρωτάθλημα Νοτίου Αμερικής Κ20 όσο και στο Παγκόσμιο Πρωτάθλημα Νέων του 2001. Επίσης αγωνίστηκε στο προλυμπιακό τουρνουά του 2004, ως μέλος της **Ολυμπιακής ομάδας της Χιλής**.

## Προπονητική Καριέρα
Ο Κάσερες ξεκίνησε την προπονητική του θητεία ως βοηθός προπονητή στην ομάδας Νέων της Κόλο-Κόλο ενώ αργότερα διετέλεσε προπονητής στην Κοβρελόα Κ13. Την τετραετία 2018-2002, εργάστηκε ως βοηθός του **Rodolfo Madrid** στην ομάδα της **Rodelindo Román**, στο πρωτάθλημα της 3ης κατηγορίας της Χιλής.
## Προσωπική ζωή
Ο Κάσερες είναι γνωστός στο Χιλιανό κοινό με το ψευδώνυμο, *El Petrolero*

Ο αδελφός του, ο **Κάρλος Κάσερες Γκόμεζ**, είναι επίσης βετεράνος ποδοσφαιριστής, ο οποίος αγωνίστηκε στην  **PS Palembang** της Ινδονησίας και νυν προπονητής ποδοσφαίρου με θητεία στη γυναικεία ομάδα της **C.D. Cobresal**.
Το 2015, ο Μάριο Κάσερες εργάστηκε ως αθλητικός τηλεσχολιαστής στο Χιλιανό αθλητικό τηλεοπτικό σταθμό T**NT Sports - Canal del Fútbol**.

## Διακρίσεις
### Συλλογικές
; Κόλο-Κόλο
*Πρωτάθλημα ποδοσφαίρου ανδρών Χιλής (3): 2002 Apertura, 2006 Apertura, 2006 Clausura
* Κόπα Σουνταμερικάνα (1): Φιναλίστ 2006

## Παραπομπές

## Εξωτερικοί σύνδεσμοι
*Προφίλ του Μ. Κάσερες στο transfermarkt.gr
*Προφίλ του Μ. Κάσερες στο int.soccerway.com

Κατηγορία:Χιλιανοί ποδοσφαιριστές στο εξωτερικό
Κατηγορία:Χιλιανοί ποδοσφαιριστές
Κατηγορία:Ποδοσφαιριστές ολυμπιακής ομάδας Χιλής
Κατηγορία:Ποδοσφαιριστές Εθνικής Χιλής Κ20
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πριμέρα Ντιβιζιόν Χιλής
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Ντεπορτίβο Νιουμπλένσε
Κατηγορία:Ποδοσφαιριστές Έβερτον Ντε Βίνια Ντελ Μαρ
Κατηγορία:Ποδοσφαιριστές ΚΝ Ουνιβερσιδάδ δε Κονθεπθιόν
Κατηγορία:Ποδοσφαιριστές Άουδαξ Ιταλιάνο Λα Φλορίδα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Σπόρτινγκ Λισαβόνας Β
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές Τσάλεντζ Λιγκ Ελβετίας
Κατηγορία:Ποδοσφαιριστές ΦΚ Ζανκτ Γκάλεν
Κατηγορία:Χιλιανοί προπονητές ποδοσφαίρου